**OBRAZLOŽENJE OPĆEG DIJELA DRUGIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2018. GODINU**

**PRAVNI OSNOV**

Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

Drugim Izmjenama i dopunama predlaže se Proračun u iznosu 13.064.000,00 kn što predstavlja povećanje od 764.000,00 kuna. U Proračun se uključuju projekti koji su odobreni potpisanim ugovorima za dodjelu bespovratnih sredstava. Povećanje na prihodovnoj strani se najvećim dijelom odnosi na povećanje poreza na dohodak temeljem fiskalnog izravnanja te se Proračun uravnotežuje povećanjem rashoda koji bi se trebali realizirati do kraja godine.

**PRIHODI PRORAČUNA**

Prihodi poslovanja povećani su za 764.000,00 kuna ili 6,00%. U skupini prihoda poslovanja veće povećanje iskazano je na prihodima od poreza na dohodak (konto skupine 611) za 1.650.000,00 kuna zbog izvršenja Proračuna sa 10.8. od 84%. Porez na promet nekretnina (konto skupine 613) također je povećan za 152.322,00 kuna jer je trenutno izvršenje veće od planirane stavke po prvim izmjenama i dopunama. Smanjeni su prihodi na kontu skupine 633 – Pomoći proračunu iz drugih proračuna u iznosu 85.670,00 kn ili 5,7%. Smanjenja se odnose na smanjenje pomoći Ministarstva graditeljstva za komunalnu opremu i Izmjene i dopune prostornog plana, te na smanjenje prihoda Ministarstva znanosti i obrazovanja za malu školu i neznatno smanjenje sredstava županije za drvarinu budući da nema više korisnika socijalne pomoći. 634 Pomoći od izvanproračunskih korisnika smanjene su za 593.000,00 kn. Smanjenje se odnosi na tekuće pomoći Fonda za zaštitu okoliša i energetsku učinkovitost. Smanjen je prihod na kontu skupine 638 Pomoći iz državnog proračuna temeljem prijenosa EU sredstava za 344.000,00 kn jer projekti neće moći biti realizirani do kraja godine, a sredstva se odnose na vrtić i sanaciju smetlišta Trema-Gmanje čija se realizacija očekuje tek 2019. godine. Prihodi na kontu skupine 641 – Prihodi od financijske imovine smanjeni su za 10.000,00 kn, a smanjenje se odnosi na smanjenje Prihoda iz dobiti trgovačkih društava u javnom sektoru, u našem slučaju Komunalnog poduzeća Križevci jer se ne očekuje znatnija isplata dobiti. Na kontu skupine 642 Prihodi od nefinancijske imovine povećani su za ili 4000,00 kn, a povećanje se odnosi na dugovanje Poduzeća Freya, Frizerskog salona u Cirkveni gdje bilježimo povećanje od 4.000,00 kuna, budući da je dogovoreno plaćanje u ratama. Povećanje skupine 652 Prihodi po posebnim propisima od 13.000,00kn odnosi se na vodni doprinos. Na kontu skupine 653 smanjen je komunalni doprinos za 22.652,00 kune, budući da je šestomjesečna realizacija iznosila cca 5.000,00 kuna.

**RASHODI PRORAČUNA**

Plan rashoda poslovanja iskazan je sa povećanjem od 662.500,00 kn ili 7,8%, a rashodi za nabavu nefinancijske imovine povećani su za 101.500,00 kn ili 2.7% jer je došlo do rasporeda sredstava između pojedinih konta. Budući da su rashodi sadržani preglednije u posebnom dijelu proračuna prema programima i aktivnostima slijedi objašnjenje istog, pa stoga nema potrebe objašnjavati rashode po ekonomskoj klasifikaciji jer su sve klasifikacije sadržane u posebnom dijelu.

**OBRAZLOŽENJE POSEBNOG DIJELA DRUGIH IZMJENA I DOPUNA PRORAČUNA OPĆINE SVETI IVAN ŽABNO ZA 2018. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

**RAZDJEL 001 OPĆINSKO VIJEĆE**  povećan je za 69.850,00 kn.

**Program 1000 Financiranje redovne djelatnosti**

Aktivnost A10001 Materijalni rashodi povećani su za 10.000,00 kuna.

Povećanje od 10.000,00 odnosi se na povećanje troškova reprezentacije.

Aktivnost A100005 Materijalni rashodi i rashodi za usluge bilježi povećanje od 22.350,00 kn, a povećanje se odnosi na povećanje geodetsko katastarskih usluga.

Kapitalni projekt K100001 Izmjene i dopune prostornog plana povećan je za 37.500,00 kuna jer se očekuju Izmjene i dopune prostornog plana.

**RAZDJEL 002 JEDINSTVENI UPRAVNI ODJEL**

**PROGRAM 1000 FINANCIRANJE REDOVNE DJELATNOSTI**

Aktivnost A100004 Rashodi za zaposlene.

Na kontu skupine 312 Ostali rashodi za zaposlene povećani su rashodi za 2.500,00 kuna, odnose se na isplatu nagrade za 20 godina rada pročelnici.

Aktivnost A100005 Materijalni rashodi i rashodi za usluge povećana je za 158.820,00 kn. Na (kontu skupine 321) naknada troškova zaposlenima povećana je za 14.000,00 kuna, a povećanje se odnosi na naknade na službenim putovanjima. Na (kontu skupine 322) rashodi za materijal i energiju iskazano je povećanje od 93.820,00 kn, povećanje se odnosi na stavku motorni benzin i gorivo od 30.000,00 (za traktor) i povećanje tekućeg održavanja opreme, uređaja, strojeva za 63.820,00 kuna.

(Konto skupine 323) Rashodi za usluge povećani su za 14.000,00 kn, a odnose se na usluge telefona u iznosu povećanja od 2.000,00 kuna, poštarinu u iznosu povećanja od 6.000,00 kuna, sufinanciranje dimnjačarske i ekološke usluge povećane su za 1.000,00 kuna, ostale usluge promidžbe i informiranja povećane su za 5.000,00 kuna, u funkcijskoj klasifikaciji 0610 Razvoj stanovanja ( konto 323) rashodi za usluge povećane su za 17.000,00 kuna, a povećanje se odnosi na konzultantske usluge prilikom prijave projekata na javne natječaje, ostale nespomenute usluge - naknada Ministarstvu financija 1% za vođenje i raspored sredstava fiskalnog izravnanja povećana je za 20.000,00 kuna.

Aktivnost A100008 Opremanje Jedinstvenog upravnog odjela povećana je za 4.000,00 kn.

(Konto skupine 426) bilježi povećanje koje se odnosi na nematerijalnu proizvedenu imovinu konkretno na program raspolaganja poljoprivrednim zemljištem – odnosno informatički programi trebat će nadogradnju u tom dijelu nivoa. .

**PROGRAM 1001 IZGRADNJA CESTA**

Aktivnost A100001 Modernizacija nerazvrstanih cesta bilježi povećanje od 500.000,00 kuna, povećanje se odnosi na modernizaciju pravaca navedenih u programu gradnje.

Aktivnost A100004 Modernizacija lokalnih cesta bilježi povećanje od 50.000,00 kuna, a odnosi se na rashode za usluge izrade i nasipavanja podloge za lokalnu cestu Kuštani-Cirkvena, čiji su radovi u potpunosti završeni.

Aktivnost A1000006 Održavanje nerazvrstanih cesta povećana je za 20.000,00 kuna.

**PROGRAM 10002 IZGRADNJA KOMUNALNE INFRASTRUKTURE**

Aktivnost A00001 Naknada za priključenje na elektroenergetsku mrežu smanjena je za 20.000,00 kuna.

Kapitalni projekt K100002 Projektna dokumentacija smanjen je za 20.000,00 kuna, a odnosi se na projektnu dokumentaciju za ceste, domove...nogometno igralište…..

Kapitalni projekt K100005 Sanacija deponije – Trema-Gmanje smanjena je za 256.500,00 kuna jer se tek 2019. godine očekuje početak radova.

**PROGRAM 1003 ODRŽAVANJE KOMUNALNE INFRASTRUKTURE**

Aktivnost održavanje javnih površina i odvoz smeća povećana je za 130.000,00 kuna zbog planirane aktivnosti uređenja javne površine na sajmištu.

**PROGRAM 1004 ODRŽAVANJE GRAĐEVINSKIH OBJEKATA**

Aktivnost A100003 Legalizacija građevinskih objekata povećana je za 200.348,00 kn,

odnosno otvorena je nova pozicija koja sadrži utrošak sredstava za legalizaciju domova na području općine, odnosno troškove naknada (kazni) za legalizaciju i troškove Hrvatski voda.

**PROGRAM 1005 GRAĐENJE OBJEKATA U VLASNIŠTVU OPĆINE**

Tekući projekt T100005 Obnova društvenih domova u vlasništvu Općine smanjen je za 100.000,00 kuna .

**PROGRAM 1000 ŠKOLSTVO**

Tekući projekt T100001 Dječje igralište povećan je za 30.000,00 kuna jer je do kraja godine u planu obnova i uređenje dječjih igrališta.

**PROGRAM 1001 PROGRAM PREDŠKOLSKOG ODGOJA**

Aktivnost A100001 Financiranje redovne djelatnosti (konto skupine 381) tekuće donacije su smanjene za 320,00 kuna, a prema doznakama Ministarstva znanosti i obrazovanja ( rate su ove godine manje).

Kapitalni projekt K100003 Izgradnja dječjeg vrtićasmanjena je za386.000,00 kn, ako prođe prijava na natječaj, izgradnja bi trebala krenuti 2019. godine.

**PROGRAM 1000 PROGRAM SOCIJALNE SKRBI I ZDRAVSTVA**

Aktivnost A100001 Briga o starijim osobama i umirovljenicima povećana je za 1.152,00 kuna zbog povećanja rata za sufinanciranje plaće geronto-domaćice.

Aktivnost A100006 Pomoć obiteljima i kućanstvima – ogrjev smanjena je za 2.350,00 kuna.

**PROGRAM ZAŠTITA OD POŽARA I SPAŠAVANJE**

Aktivnost A100005 Ostale tekuće donacije u naravi - vatrogasna oprema povećana je za 20.000,00 kuna zbog planirane nabave vatrogasnih radnih odijela.

**PROGRAM 1000 DRUŠTVENI DOMOVI**

Aktivnost A100002 Rasvjeta u društvenim domovima povećana je za 20.000,00 kuna jer se rasvjeta odnosi i na troškove električne energije priključka kanalizacije u A.G. Matoša ulici.

**PROGRAM 1012 NABAVA OPREME**

Aktivnost A101202 Komunalna oprema za održavanje javnih površina povećana je za 322.500,00 kuna jer je potrebno osigurati sredstva za nabavu ICB građevinskog stroja.